I den kroatiske finalen lørdag 19. februar 2022 vant sangen både jury- og telefonavstemningen og endte samlet på førsteplass med 257 poeng. Som vinner ble «Guilty Pleasure» Kroatias bidrag til Eurovision Song Contest 2022. Der konkurrerte den i semifinale 1 tirsdag 10. mai. Låten endte som nummer 11 av 17, og siden den ikke ble blant de ti beste, kvalifiserte den seg ikke til finalen lørdag 14. mai.